SK
L 118/50
Úradný vestník Európskej únie
4.5.2023
PRÍLOHA II
Príloha II (ČASŤ ATCO.AR) k nariadeniu (EÚ) 2015/340 sa mení takto: 1.
Ustanovenie ATCO.AR.A.005 sa nahrádza takto: „ATCO.AR.A.005.
Personál a) Príslušné orgány vypracujú a každé dva roky aktualizujú hodnotenie ľudských zdrojov potrebných na vykonávanie funkcií dohľadu na základe analýzy procesov vyžadovaných týmto nariadením.
b) Personál, ktorý je príslušným orgánom oprávnený na vykonávanie úloh osvedčovania alebo dohľadu, alebo oboje, má právomoc vykonávať prinajmenšom tieto úlohy: 1. kontrolovať dokumenty vrátane preukazov spôsobilosti, osvedčení, záznamov, údajov, postupov a akýchkoľvek ďalších materiálov potrebných na vykonávanie požadovanej úlohy; 2. robiť kópie alebo výpisy z takýchto záznamov, údajov, postupov a ďalších materiálov; 3.
žiadať o vysvetlenie; 4. vstupovať do príslušných priestorov a na miesta prevádzky; 5. vykonávať audity a kontroly vrátane neohlásených kontrol; 6. v prípade potreby prijímať alebo iniciovať opatrenia na presadzovanie.“
2.
Ustanovenie ATCO.AR.A.010 sa nahrádza takto: „ATCO.AR.A.010.
Úlohy príslušných orgánov Medzi úlohy príslušných orgánov patrí: a) vydávanie, pozastavenie platnosti a zrušenie platnosti preukazov spôsobilosti, kvalifikačných kategórií, doložiek a osvedčení zdravotnej spôsobilosti; b) vydávanie dočasných povolení OJTI v súlade s ustanovením ATCO.C.025; c) vydávanie dočasných povolení hodnotiteľov v súlade s ustanovením ATCO.C.065; d) predĺženie platnosti alebo obnovenie platnosti doložiek; e) predĺženie platnosti, obnovenie platnosti a obmedzenie platnosti osvedčení zdravotnej spôsobilosti na základe odporúčania povereného lekára (AME) alebo povereného zdravotníckeho zariadenia (AeMC); f)
vydávanie, predĺženie, obnovenie, pozastavenie, zrušenie, obmedzenie platnosti a zmena osvedčení poverených lekárov;
g) vydávanie, pozastavenie, zrušenie a obmedzenie platnosti osvedčení výcvikových organizácií a osvedčení poverených zdravotníckych zariadení; h) schvaľovanie výcvikových kurzov, výcvikových plánov a programov stanovíšť na udržiavanie odbornej spôsobilosti, ako aj metód hodnotenia; i)
schvaľovanie metód hodnotenia na účely preukázania jazykových znalostí a stanovenie požiadaviek vzťahujúcich sa na orgány posudzovania jazykovej spôsobilosti podľa ustanovenia ATCO.B.040;
j)
schvaľovanie potreby rozšírenej úrovne (úroveň päť) jazykovej spôsobilosti v súlade s ustanovením ATCO.B.030 písm.
d);
k) dohľad nad výcvikovými organizáciami vrátane ich výcvikových kurzov a plánov; l)
schvaľovanie programov stanovíšť na udržiavanie odbornej spôsobilosti a dohľad nad nimi;
m) stanovenie príslušných postupov odvolania a mechanizmov oznamovania; n) umožnenie uznávania a výmeny preukazov spôsobilosti vrátane prenosu záznamov riadiacich letovej prevádzky a vrátenia starého preukazu spôsobilosti vydávajúcemu príslušnému orgánu podľa ustanovenia ATCO.AR.D.003; o) umožnenie uznávania osvedčení výcvikových organizácií a povolení kurzov, ako aj schvaľovanie metód hodnotenia na účely preukázania jazykovej spôsobilosti.“